L 365/82 Jurnalul Oficial al Uniunii Europene 19.12.2014 REGULAMENTUL DE PUNERE ÎN APLICARE (UE) NR. 1355/2014 AL COMISIEI din 17 decembrie 2014 de modificare a Regulamentului (CE) nr. 391/2009 cu privire la adoptarea de către Organizația Maritimă Internaţională (OMI) a anumitor coduri și a modificărilor aferente aduse anumitor convenții și protocoale (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 391/2009 al Parlamentului European și al Consiliului din 23 aprilie 2009 privind normele și standardele comune pentru organizațiile cu rol de inspecție și control al navelor ('), în special articolul 13 alineatul (2), Acţionând în conformitate cu procedura de verificare a conformității prevăzută la articolul 5 din Regulamentul (CE) nr. 2099/2002 al Parlamentului European și al Consiliului de instituire a unui Comitet pentru siguranța maritimă şi prevenirea poluării de către nave (COSS) şi de modificare a regulamentelor privind siguranța maritimă și prevenirea poluării de către nave (?), întrucât: (1) În conformitate cu articolul 5 alineatul (1) din Regulamentul (CE) nr. 2099/2002, statele membre și Comisia cooperează în vederea definirii, după caz, a unei poziții sau abordări comune în forurile internaționale compe- tente, cu scopul de a reduce riscurile apariției unor conflicte între legislația maritimă a Uniunii şi instrumentele internaționale. (2) Regulamentul (CE) nr. 391/2009 formează, împreună cu Directiva 2009/15/CE a Parlamentului European și a Consiliului (*), un text legislativ coerent în cadrul căruia activitățile organizațiilor recunoscute sunt reglementate în mod consecvent, potrivit aceloraşi principii și definiții. În temeiul articolului 3 alineatul (2) din Directiva 2009/15|CE, în cazul în care un stat membru decide, în ceea ce priveşte navele care arborează pavilionul său, să autorizeze o organizație să îndeplinească, în numele său, inspecțiile și controalele aferente certificatelor statutare, statul membru respectiv conferă aceste competențe numai unei organizații recunoscute, care, în temeiul artico- lului 2 litera (g) din directiva menționată, reprezintă o organizație recunoscută în conformitate cu Regulamentul (CE) nr. 391/2009. Prin urmare, setul de norme pe baza cărora sunt recunoscute organizațiile respective are un impact asupra ambelor acte. (3 Termenul „convenții internaționale”, astfel cum este definit la articolul 2 litera (b) din Regulamentul (CE) nr. 391/2009, înseamnă Convenția internațională pentru ocrotirea vieţii omeneşti pe mare din 1 noiembrie 1974 („Convenția SOLAS”), cu excepția capitolului XI-2 din anexa la aceasta, Convenţia internațională asupra liniilor de încărcare din 5 aprilie 1966 (denumită în continuare „Convenţia privind liniile de încărcare”) şi Convenția interna- țională pentru prevenirea poluării de către nave din 2 noiembrie 1973 (denumită în continuare „Convenția MARPOL”), împreună cu protocoalele și modificările la acestea și codurile conexe cu statut obligatoriu în toate statele membre, în versiunea lor actualizată. (4) Adunarea OMI a adoptat, în cadrul celei de-a 28-a sesiuni, un Cod de aplicare a instrumentelor OMI (Codul IIl), astfel cum este prevăzut în Rezoluția OMI A.1070(28) din 4 decembrie 2013, precum şi modificări la Convenția privind liniile de încărcare, în scopul de a conferi caracter obligatoriu Codului III, precum şi unui sistem asociat de audit al statelor de pavilion, astfel cum este prevăzut în Rezoluția OMI A.1083(28) din 4 decembrie 2013. (5)  Comitetul pentru protecția mediului marin din cadrul OMI (MEPC) a adoptat, în cadrul celei de-a 66-a sesiuni, modificarea Protocolului din 1978 referitor la Convenția MARPOL, astfel cum se prevede în Rezoluția MEPC.246 (66) din 4 aprilie 2014, și a Protocolului din 1997 referitor la Convenția MARPOL, modificat de Protocolul din 1978 referitor la aceasta, astfel cum se prevede în Rezoluția MEPC.247(66) din 4 aprilie 2014, în scopul de a conferi caracter obligatoriu Codului III, precum şi unui sistem asociat de audit al statelor de pavilion. () JOL131,28.5.2009,p. 11. () JOL324,29.11.2002,p. 1. () Directiva 2009/15/CE a Parlamentului European şi a Consiliului din 23 aprilie 2009 privind normele și standardele comune pentru orga- nizațiile cu rol de inspecție şi control al navelor, precum şi pentru activitățile în domeniu ale administrațiilor maritime (JO L 131, 28.5.2009, p. 47).